钦定古今图书集成/明伦汇编/官常典/第544卷 > 《久雨期王将军不至》前人
## 钦定古今图书集成/明伦汇编/官常典/第544卷 > 《久雨期王将军不至》前人

“天雨萧萧滞茅屋，空山无以慰幽独。锐头将军来何
迟，令我心中苦不足。”数看黄雾乱青云，时听严风折
乔木。泉源泠泠杂猿狖，泥泞漠漠饥鸿鹄。岁暮穷阴
耿未已，人生会面难再得。忆尔腰下铁丝箭，射杀林
中雪色鹿。前者坐皮因问毛，知子历险人马劳。异兽
如飞星宿落，应弦不碍苍山高。安得突骑只五千，崒
然眉骨皆尔曹。走平乱世相催促，一豁明主正郁陶。
忆昔范增碎玉斗，未使吴兵著白袍。昏𡜐阊阖闭氛
祲，十月荆南雷怒号。